**PÄKAUPUNKISEUDUN NSK**

**ESPOON SUUNNAN POKAALIJAHTI**

**27.5.2015, ESPOO**

**KILPAILUOHJEET**

**Toimihenkilöt:**

Kilpailunjohtaja: Jan Rautio

Ratamestari:                  Sirpa Jylhä

Tulospalvelu:                  Pasi Laaksonen

**Kartta ja rastimääritteet:** Suunnistuskartta 1:10 000, käyräväli 5 m, v. 2014 (Alvar Palmen ja Matti Toivonen). Kilpailussa käytetään 8-12-sarjoissa A5- ja 14/16-sarjoissa A4-kokoisia tulostekarttoja, jotka ovat muovikotelossa. Rastimääritteet on tulostettu karttaan, ei irrallisia määritteitä.

**Maasto:** Maasto Oittaan ulkoilualueen kuntoratojen ympäristöä, jossa on varsinaisten kuntoratojen lisäksi runsaasti polkuja.

**Huomioitavaa!**

-Muutamat rastit ovat varsin lähekkäin toisiaan, joten erityistä tarkkuutta karttamääritteissä mainittujen leimasinkoodien varmistuksessa, jottei tule turhia hylsyjä tai sakkominuutteja.

-10-suoran radoilla kannattaa huomioida että rastit eivät välttämättä näy kovin hyvin tielle, joten hieman rohkeutta käydä metsän puolella vaaditaan ☺

-Kisamaastossa on frisbee-ratoja. Niiden käyttäjille on etukäteen ilmoitettu käynnissä olevasta suunnistuskisasta ja käyttäjille on annettu ohjeistus että varmistavat ennen heittoaan ettei suunnistajia ole tulossa heittoreitille; sama ohjeistus on lisäksi ensimmäisen frisbee-radan heittopaikalla. Kannattaa kuitenkin hieman varoa ratoja ylittäessä, jotta kaikilla osapuolilla on hyvä mieli.

-Maastossa on niinikään hevosreittejä. Hevostalleille on ilmoitettu kisastamme, ja he mieluusti pysyvät tällöin poissa, koska hevoset eivät pidä kovaa juoksevista suunnistajista. Jos kuitenkin kohtaat hevosen, niin väistä hieman metsän puolelle hevospolulta.

-Kartan pohjoisosassa on kentäksi merkitty alue, jolla Espoon kaupungin liikuntatoimi säilyttää siirrettäviä liikuntatarvikkeita ja -parakkeja (fudismaaleja jne) sekä hiekkaa ja sepeliä. Kenttä EI ole kiellettyä aluetta, mutta siirrettäviä kohteita ei ole merkitty karttaan (koska ne vaihtavat paikkoja jatkuvasti ☺ Hiekka-/sepelikasoille ei saa kiivetä!

-Rastireittien viitoitetut pituudet ovat hieman normaalia pidempiä, koska ne kulkevat polkuja ja pururatoja pitkin, ja ovat siten helppokulkuisia.

-Maastoon on kartan julkaisemisen jälkeen tullut jonkin verran uusia polkuja, jotka eivät näy kartassa. Tämä koskee 12/14/16-sarjoja.

**Rastit:** Mallirasti on ilmoittautumispaikan läheisyydessä. Rastileimasimet on kiinnitetty mahdollisimman lähelle rastilippua. Rastireitin rastilipuissa ja -leimasimissa on koodi RR1, RR2, jne. Muiden sarjojen rastileimasimissa on karttaan painetuissa rastimääritteissä näkyvä numerotunnus eli rastikoodi.

**Sarjat ja radat:**

**H/D 8RR 1,6 km oikoen, 2,4 km viitoitusta pitkin 5 rastia**

**H/D 10RR 1,6 km oikoen, 2,4 km viitoitusta pitkin 5 rastia**

**H/D 10 1,4 km 6 rastia**

**H/D 12 TR 1,6 km 6 rastia**

**H/D 12 1,6 km 6 rastia**

**H/D 14L 1,7 km 6 rastis**

**H/D 14 2,0 km 6 rastia**

**H/D 16 2,7 km 7 rastia**

Kilpasarjoihin osallistutaan yksin ja niistä lasketaan osakilpailukohtaiset pisteet. Ei-kilpasarjoihin (S-14, S-12, S-10, S-TR ja S-RR) voi osallistua **yksin,** saattajan tai kaverin kanssa.

Rastit kierretään numerojärjestyksessä. Rastireitillä käymättä jääneestä tai väärässä järjestyksesä käydystä rastista lisätään loppuaikaan 10 minuuttia. Muilla radoilla puuttuvasta leimauksesta tulee se ikävä hylsy…

RR ja TR sarjojen kartoissa oranssilla näkyvä rasti- ja tukireitin reittiviiva on merkitty maastoon yhtenäisellä valkoisella muovinauhalla.

**Kisakeskus:** Kisakeskus sijaitsee parkkipaikalta itäänpäin n. 200 metrin päässä kuntolaitteiden läheisyydessä. Kulku tapahtuu kävelytietä pitkin. Parkkipaikan itäkulmassa (sisäänajon vastakkainen kulma) on rasti kävelytien alussa.

**Ilmoittautuminen:** Etukäteen ilmoittautuminen maanantaihin 25.05 klo 24:00 mennessä Espoon Suunnan kotisivuilla olevan kilpailukutsussa mainitun linkin kautta. **HUOM! Etukäteen** ilmoittautuneet. joilla on sama emit, jonka numero on ilmoitettu etukäteisilmoittautumisessa, voivat mennä suoraan lähtöön. Perheet, joissa on useampi lapsi kisassa mukana, varmistakaa että kullakin suunnistajalla on se emit jonka olette ilmoittaneet etukäteen!

Paikan päällä ilmoittautuminen: täytä ilmoittautumislipuke (kyniä löytyy!) ja anna se ilmoittautumistoimitsijoille.

Laina-emitit: järjestäjällä on rajallinen määrä laina-emitejä. Niitä tarvitsevat muodostavat oman jononsa ”emit-laina”-kohtaan. Varautukaa odottamaan jonkin aikaa vapautuvia kortteja.

Tämän jälkeen oletkin valmis lähtemään kisaamaan!

**Lähtöpaikka:** Matkaa lähtöön on kisakeskuksesta n. 150 metriä, viitoitettua kävelytietä pitkin. Viitoituksen väri selviää kisakeskuksessa.

**Lähdön toiminta**

Lähdössä on kolme linjaa: RR/TR/10-suora, 12-16 suorat radat sekä saattajasarja.

Kilpasarjalaiset kutsutaan vuorollaan lähtökarsinaan noin kolme minuuttia ennen varsinaista lähtöaikaa. Toimitsijan pyynnöllä siirrytään aina seuraavaan karsinaan.

*Kolme* minuuttia ennen lähtöä (ensimmäinen karsina) 12- 16-sarjojen suorilla radoilla on nähtävissä kartta johon on merkitty K-piste. RR/TR- sekä 10-suoran sarjoissa on nähtävissä kartta, jossa on kyseisen sarjatason kartta ratoineen. Kartat on suunnattu maaston mukaan.

Kaksi minuuttia ennen lähtöä (toinen karsina) RR-sarjalaiset saavat kartan ja ohjaajan opastuksen.

Minuutti ennen lähtöä (kolmas karsina) muutkin kilpasarjoihin osallistuvat saavat ottaa kartan (pl. EsSun pokaalijahdin 16-sarja, jossa kartta annetaan lähtöhetkellä). Noin kymmenen sekuntia ennen lähtöä suunnistaja asettaa emit-korttinsa lähdön valvojan ohjeiden mukaisesti 0-leimasimeen. Lähtöluvan saatuaan suunnistaja nostaa emit-korttinsa 0-leimasimesta ja voi lähteä matkaan. Ajanotto alkaa emit kortin nostohetkellä.

Saattajasarjalaiset kutsutaan vuorollaan lähtökarsinaan, jossa he saavat kartan ja tarvittaessa opastuksen. Tarvittaessa emit-kortti nollataan lähdön valvojan ohjeiden mukaisesti ja suunnistaja saa luvan lähteä matkaan.

**Maali**: Viimeisellä rastilla on kolme leimasinta, joiden koodit ovat RR5 / 100 /100, Viimeisellä rastilla voi leimata millä tahansa leimasimella. Rastilta on viitoitus maaliin. Kilpailusuoritus päättyy maalilinjalla maalileimaukseen. Maali on kisakeskuksessa. Maalileimauksen jälkeen siirrytään tulospalvelun jonoon, jossa tulos kirjataan. **Huom! ilman emitiä juosseet siityvät omaan jonoonsa ja ilmoittautuvat maaliin tulleeksi.**

**Keskeyttäneet:** Myös keskeyttäneiden on ehdottomasti ilmoittauduttava tulospalvelussa, jotta tiedetään ettei maastoon ole jäänyt ketään.

**Tulokset:**. Tulokset löytyvät kilpailun jälkeen Espoon Suunnan verkkosivuilta – kilpasarjojen tulokset väliaikoineen paremmuusjärjestyksessä, ei-kilpa(S)-sarjoihin osallistuneista nimilista.

**Pysäköinti:** Pysäköinti tapahtuu Oittaan ulkoilukeskuksen pääparkkipaikalla.

Osallistujat osallistuvat tapahtumaan omalla vastuullaan.  
**Hyviä rastinottoja!**

Espoon Suunta